Galbuledoj

Galbuledoj aŭ jakamaraoj estas familio, science Galbulidae, de preskaŭpaserinaj birdoj el tropika Suda kaj Centrameriko, ĝis Meksiko. La grupo enhavas kvin genrojn kaj 18 speciojn. La familio estas tre rilata al la Bukonedoj, alia tropika familio, kaj ambaŭ familioj estas ofte separataj en sia propra ordo for de la Pegoformaj, kaj anstataŭe oni lokas ilin en la Galbuloformaj. Ili estas ĉefe birdoj de arbaroj de malaltaj altitudoj, kaj ĉefe de arbara aŭ arbarborda foliaro.

 Priskribo 
La jakamaroj estas malgrandaj aŭ mezgrandaj birdoj inter 14 kaj 34 cm longaj kaj inter 17 kaj 75 g pezaj. Ili estas brilaj elegantaj birdoj kun longaj bekoj kaj vostoj. Laŭ aspekto kaj kutimaro ili montras similecon al la abelmanĝuloj, ĉar plej parto de enaeraj insektomanĝantoj tendencas havi mallongajn larĝajn bekojn anstataŭ longajn maldikajn bekojn. La kruroj estas mallongaj kaj malfortaj, kaj la piedoj estas zigodaktilaj. La plumaro estas ofte brila kaj tre iriza, kvankam ĝi estas tre senkolora en kelkaj specioj. Estas malgrandaj diferencoj en plumaro bazitaj sur sekso, ĉar maskloj ofte havas blankan makulon en brusto.

Jakamaraoj estas insektomanĝantoj, kiu prenas varion de insektoj (multaj specialiĝas en papilioj kaj tineoj) prenitaj dumfluge. Tiuj birdoj kutime ripozas sur favoritaj ripozejoj kaj saltas al la predo kiam ĝi estas sufiĉe proksima. Nur la Granda jakamarao varias el la resto de la familio, ĉar predas per plukado kaj eventuale prenante etajn lacertojn kaj araneojn.

La reproduktado de la jakamaroj ne estis ankoraŭ bone studita. Oni supozas, ke ili estas monogamaj, kvankam oni supozas, ankaŭ ke kelkaj specioj entreprenas kooperativan reproduktadon kie kelkaj plenkreskuloj kunhavas zorgojn. La familio nestumas en truoj ĉu engrunde ĉu en arbaj termitejoj. Grundonestumantaj specioj kutime nestumas en riverbordoj (aŭ pli ĵuse, eĉ bordoj de ŝoseoj), kvankam se tio ne estas disponebla, ili povas nestumi engrunde helpe de radikoj de falitaj arboj. Bordonestumantaj jakamaraoj povas foje formi izolitajn koloniojn. La ovodemetado gamas el 1 al 4 ovoj, kun pli komunaj de 2-4 ovoj. Ambaŭ gepatroj partoprenas en kovado. Oni scias malmulte pri la kovodaŭro de plej parto de specioj, kvankam ĝi daŭras inter 19 kaj 26 tagoj ĉe la Ruĝvosta jakamarao. Idoj naskiĝas jam kovritaj el lanugo, unikaĵo inter pegoformaj.

 Specioj 
FAMILIO GALBULEDOJ
 Genro: Galbalcyrhynchus
 Blankorela jakamarao, Galbalcyrhynchus leucotis
 Avelkolora jakamarao, Galbalcyrhynchus purusianus
 Genro: Brachygalba
 Malheldorsa jakamarao, Brachygalba salmoni
 Helkapa jakamarao, Brachygalba goeringi
 Bruna jakamarao, Brachygalba lugubris
 Blankgorĝa jakamarao, Brachygalba albogularis
 Genro: Jacamaralcyon
 Trifingra jakamarao, Jacamaralcyon tridactyla
 Genro: Galbula aŭ Galbuloj
 Flavbeka galbulo, Galbula albirostris
 Bluvanga galbulo, Galbula cyanicollis
 Ruĝvosta galbulo, Galbula ruficauda
 Verdvosta galbulo, Galbula galbula
 Kuprobrusta galbulo, Galbula pastazae
 Blufrunta galbulo, Galbula cyanescens
 Tombogalbulo, Galbula tombacea
 Purpurgalbulo, Galbula chalcothorax
 Bronza galbulo, Galbula leucogastra
 Digalbulo, Galbula dea
 Genro: Jacamerops
 Granda jakamarao, Jacamerops aureus

 Referencoj 
 Tobias, J.; Züchner T. & T.A. de Melo Júnior (2002) "Family Galbulidae (Jacamars)". in del Hoyo, J.; Elliot, A. & Sargatal, J. (editors). (2002). Handbook of the Birds of the World. Volume 7: Jacamars to Woodpeckers. Lynx Edicions. ISBN 84-87334-37-7

 Eksteraj ligiloj 

 Filmoj de jakamaraoj ĉe Interreta Birdokolekto

Kategorio:Pegoformaj
Kategorio:Neotropisa faŭno
Kategorio:Birdoj de Ameriko